25.7.2014 Jurnalul Oficial al Uniunii Europene L 221/15 DECIZIA 2014/499/PESC A CONSILIULUI din 25 iulie 2014 de modificare a Deciziei 2014/145/PESC privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 17 martie 2014, Consiliul a adoptat Decizia 2014/145/PESC a Consiliului ()). (2) Având în vedere gravitatea situației din Ucraina, restricțiile privind admisia şi înghețarea fondurilor și a resurselor economice ar trebui să se aplice şi persoanelor fizice și juridice, entităților şi organismelor care furnizează, în mod activ, sprijin material sau financiar factorilor de decizie ruşi responsabili de anexarea Crimeei sau de destabi- lizarea Ucrainei de Est sau care obţin beneficii de pe urma acţiunilor acestora. (3 În plus, Consiliul consideră că ar trebui adăugate și alte persoane fizice şi juridice pe lista persoanelor, entităților şi organismelor care fac obiectul măsurilor restrictive, care figurează în anexa la Decizia 2014/145/PESC. (4) Decizia 2014/145/PESC ar trebui modificată în consecință. (5) Sunt necesare acțiuni suplimentare din partea Uniunii pentru punerea în aplicare a acestor măsuri, ADOPTĂ PREZENTA DECIZIE: Articolul 1 Decizia 2014/145/PESC se modifică după cum urmează: 1. Articolul 1 alineatul (1) se înlocuieşte cu următorul text: „(1) Statele membre iau măsurile necesare pentru a împiedica intrarea pe teritoriul lor sau tranzitarea acestuia: (a) de către persoanele fizice care sunt responsabile, furnizează sprijin în mod activ sau asigură punerea în aplicare pentru acţiuni sau politici care subminează sau amenință integritatea teritorială, suveranitatea şi independența Ucrainei sau stabilitatea ori securitatea Ucrainei sau care obstrucţionează activitatea organizațiilor internaționale în Ucraina, precum și de către persoanele fizice asociate acestora sau (b) de către persoanele fizice care acordă, în mod activ, sprijin material sau financiar factorilor de decizie ruși respon- sabili de anexarea Crimeei sau de destabilizarea Ucrainei de Est sau care obţin beneficii de pe urma acţiunilor acestora, astfel cum figurează pe lista din anexă.” 2. Articolul 2 alineatul (1) se înlocuieşte cu următorul text: „(1) Se îngheață toate fondurile şi resursele economice care aparţin, sunt deținute, păstrate sau controlate: (a) de către persoanele fizice care sunt responsabile, furnizează sprijin în mod activ sau asigură punerea în aplicare pentru acţiuni sau politici care subminează sau amenință integritatea teritorială, suveranitatea şi independența Ucrainei sau stabilitatea ori securitatea Ucrainei sau care obstrucţionează activitatea organizaţiilor internaționale în Ucraina, precum și de către persoanele fizice sau juridice, entitățile sau organismele asociate acestora; (b) de către persoanele juridice, entitățile sau organismele care acordă sprijin material sau financiar pentru acţiuni care subminează sau amenință integritatea teritorială, suveranitatea și independența Ucrainei; Decizia 2014/145/PESC a Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei OL 78, 17.3.2014, p. 16).